Traditionen tro har Campervenner afholdt en særdeles god julefrokost - konceptet er afprøvet gennem 9 år, og det virker, hvergang. I løbet af fredagen mødtes alle deltagere, og blev "indlogeret" på AC pladsen i Tønder. Fredagen blev brugt til at sparke dæk, og almindelig udveksling af erfaringer om ture som der har været gennemført.

Lørdagen blev brugt til at inspicere detailhandlen i Tønder, og ikke mindst se det hyggelige julemarked som Tønder by er så kendt for - det er hyggeligt, og der er noget for alle aldre, man kunne se nisser, og for de mere erfarne var det muligt at få varmen i mere end en forstand - de servere noget der luner - Glühwein mit Schuss - mums det giver udslag på humørbarometeret.

Campervenners bestyrelse som arrangerer denne julefrokost - har i vanlig stil udpeget [Knud Christoffersen](https://www.facebook.com/groups/367482283383222/user/100002636683612/?__cft__%5B0%5D=AZUP5dhCOgSab11seQ2G_4HGuMvprlAcpVzW5s2ksVfXjYNeFm8FdiY_Uk1EZmo6NgMxJa_dR6fC2boV8IkWonj7eZq1dLoTSMeAjGHlnOz5X7nwkqmcJ7n4wnt_k-rc60V4c1YQVZjHzMrWkp0ILeIp2C3vl7IJZH2d185-iAJY-u7e9Dk6tl1OAe5AXheDBUc&__tn__=-%5DK-R) som arkitekt. Det gamle Flyver-es, vil jeg udnævne til marskal i træf arrangement. Han førte os sikkert igennem hele julefrokosten, dirigerede skafningen, og var i det hele taget en super Toastmaster. Knud koordinerede de forskellige traditionelle juleretter, således at der var orden, system og præcision i spisningen.

Det var tæt på at The Antonelli Orchestra spillede, det lød ihverfald sådan, fakta er at musikanten leverede varen på et højt niveau, således var dansegulvet til stadighed godt fyldt med Danmarks modigste dansere indtil festen sluttede med "Skuld gammel venskab rejn forgo". Argh det var en rigtig god og hyggelig aften.

Tak til alle deltagerne.

Knud får genvalg med titlen som træf-marskal - og vi ser frem til næste event - 10 års jubilæum i campervenner. Det bliver en stor fest - vi har noteret og reserveret weekenden omkring den 30. april.